biswa921/orwiki-latest-pages-articles-raw huggingface dataset:
ତଳସରା (ବିଧାନସଭା ନିର୍ବାଚନମଣ୍ଡଳୀ)

ଲେଉଟାଣି ତଳସରା (ବିଧାନ ସଭା ନିର୍ବାଚନ ମଣ୍ଡଳୀ)
ତାଳଚେର (ବିଧାନସଭା ନିର୍ବାଚନମଣ୍ଡଳୀ)

ଲେଉଟାଣି ତାଳଚେର (ବିଧାନ ସଭା ନିର୍ବାଚନ ମଣ୍ଡଳୀ)
ତିର୍ତ୍ତୋଲ (ବିଧାନସଭା ନିର୍ବାଚନମଣ୍ଡଳୀ)

ଲେଉଟାଣି ତିର୍ତ୍ତୋଲ (ବିଧାନ ସଭା ନିର୍ବାଚନ ମଣ୍ଡଳୀ)
ତେଲକୋଇ (ବିଧାନସଭା ନିର୍ବାଚନମଣ୍ଡଳୀ)

ଲେଉଟାଣି ତେଲକୋଇ (ବିଧାନ ସଭା ନିର୍ବାଚନ ମଣ୍ଡଳୀ)
ରିଟୋନାଭିର

ରିଟୋନାଭିର, ବିକ୍ରୟ ନାମ ନର୍‌ଭିର, ଏକ ଆଣ୍ଟିରେଟ୍ରୋଭାଇରାଲ ଔଷଧ ଯାହା ଅନ୍ୟ କେତେକ ଔଷଧ ସ‌ହିତ ମିଶେଇ ଏଚଆଇଭି/ଏଡସ ରୋଗରେ ଦିଆଯାଏ । ଏହି ମିଶ୍ରିତ ଚିକିତ୍ସାକୁ ହାଇ ଆକ୍ଟିଭ ଆଣ୍ଟିରେଟ୍ରୋଭାଇରାଲ ଥେରାପି (ଏଚଏଏଆରଟି) ନାମରେ ଜଣାଶୁଣା ।  ଅଧିକାଂଶ ସମୟରେ ଏହା ସ୍ୱଳ୍ପ ଡୋଜ ସ‌ହିତ ଅନ୍ୟ ପ୍ରୋଟିଏଜ ଇନହିବିଟର ଔଷଧ ମିଶେଇ ଦିଆଯାଏ ।  ଏହା ପାଟିରେ ଦିଆଯାଏ । 

ଅଇ, ବାନ୍ତି, କ୍ଷୁଧାହାନୀ, ତରଳ ଝାଡ଼ା ଓ ହାତ ତ‌ଥା ପାଦ କାଲୁଆ ହେବା ଏହି ଔଷଧର ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଯକୃତ ସମସ୍ୟା, ଅଗ୍ନାଶୟ ପ୍ରଦାହ, ଆଲର୍ଜି ଓ ଆରିଦମିଆ ଇତ୍ୟାଦି ଉଲ୍ଲେଖ‌ଯୋଗ୍ୟ । ଅନ୍ୟ କେତେକ ଔଷଧ ଯେପରିକି ଆମୋଓଡାରୋନ ଓ ସିମ‌ଭାସ୍ଟାଟିନ ସାଥିରେ ଦେଲେ ଏହାର ସାଙ୍ଘାତିକ ପ୍ରତିକ୍ରିୟା ହୁଏ । ଗର୍ଭାବସ୍ଥାରେ ଅଳ୍ପ ଡିଜ ଦେଲେ ଏହା ନିରାପଦ ହୁଏ । ଏହା ପ୍ରୋଟିଏଜ ଇନହିବିଟର ଶ୍ରେଣୀର ଔଷଧ । କେତେକ ଅନ୍ୟ ପ୍ରୋଟିଏଜ ଇନହିବିଟର ମେଟାବୋଲାଇଜ କରୁଥିବା ଏନ‌ଜାଇମକୁ ଅବରୋଧ କରିବାକୁ ଏହା ଅନେକ ସମୟରେ ଦିଆଯାଏ । ତେଣୁ ଉକ୍ତ ଔଷଧ ସ୍ତର ଏହାଦ୍ୱାରା ବଢ଼ିଯାଏ ।

   
ରିଟୋନାଭିର ସନ ୧୯୯୬ରେ ପ୍ରଥମେ ବ୍ୟବ‌ହାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । କ୍ୟାପସୁଲ ଓ ବଟିକାର କାର୍ଯ୍ୟକ୍ଷମତା ସମାନ ନୁହେଁ । ପୃଥିବୀରେ ଏହାର ହୋଲସେଲ ମୂଲ୍ୟ ଦୈନିକ ୦.୦୭ରୁ ୨.୨୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ଦୈନିକ ପ୍ରାୟ ୯.୨୦ରୁ ୫୫ ଡଲାର ।

 ଆଧାର 

ଶ୍ରେଣୀ:ଔଷଧ
ମସ୍ତାନି

ମସ୍ତାନି ଥିଲେ ମରାଠ ପେଶୱା ବାଜିରାଓଙ୍କ ଦ୍ୱିତୀୟ ପତ୍ନୀ । ସେ ଖୁବ ସୁନ୍ଦର ଓ ସାହସୀ ମହିଳା ଥିଲେ । କଳା,ସାହିତ୍ୟ, ଓ ଯୁଧ୍ୟ ବିଦ୍ୟାରେ ସେ ଥିଲେ ନିପୁଣ । ବାଜିରାଓଙ୍କ ପ୍ରତି ଥିଲା ତାଙ୍କର ଗଭୀର ପ୍ରେମ କିନ୍ତୁ ସେ ସର୍ବଦା ବାଜିରାଓଙ୍କ ମା ଓ ଭାଇଙ୍କଦ୍ୱାରା ଉପେକ୍ଷିତ ହେଉଥିଲେ ।
 ବ୍ୟକ୍ତିଗତ ଜୀବନ 
ମସ୍ତାନି ଥିଲେ ବୁନ୍ଦେଲଖଣ୍ଡ ରାଜା ଛାତ୍ରସାଲଙ୍କ ସୁପୁତ୍ରୀ । ସେ ମଔସହାନିଆଠାରେ ଜନ୍ମ ଗ୍ରହଣ କରିଥିଲେ । ବର୍ତ୍ତମାନ ଏହା ଛତ୍ରପୁର ଜିଲ୍ଲା (ମଧ୍ୟପ୍ରଦେଶ) ବୋଲି କୁହାଯାଉଛି । ଧୂବେଲାଠାରେ ଥିବା ମସ୍ତାନି ମହଲରେ ସେ ରହୁଥିଲେ
। ମସ୍ତାନି ମହଲ ବାଜିରାଓ ତାଙ୍କ ପାଇଁ ଗଢ଼ି ଥିଲେ ।
 ଆତ୍ମଜୀବନୀ 
thumb|Peshwa Bajirao I--0

ମସ୍ତାନି ଥିଲେ ବୁନ୍ଦେଲଖଣ୍ଡ ରାଜା ଛତ୍ରସାଲଙ୍କ ପୁତ୍ରୀ । ଯେତେବେଳେ ଆଲହବାଦ ରାଜା ପଠାଣ ମହମଦ ଖାନ ବଙ୍ଗାଶ ବୁନ୍ଦେଳଖଣ୍ଡ ଆକ୍ରମଣ କରିଥିଲେ (୧୭୨୭-୧୭୨୮) ଛତ୍ରସାଲ ବାଜିରାଓଙ୍କୁ ଗୁପ୍ତ ସନ୍ଦେଶ ପଠେଇ ସାହାଯ୍ୟ ମାଗିଥିଲେ ।
ବାଜିରାଓ ତାଙ୍କୁ ଯୁଧ୍ୟରେ ସାହାଯ୍ୟ କରିଥିଲେ ଓ ବିଜୟୀ କରିଥିଲେ । ବଦଳରେ ରାଜା ବାଜିରାଓଙ୍କୁ  ନିଜ ଝିଅ ମସ୍ତାନିଙ୍କୁ ଓ ୩ଟି ରାଜ୍ୟ  ଝାଁସୀ,ସାଗର,କଳ୍ପି  ଦେଇଥିଲେ । ଆହୁରି ମଧ୍ୟ ସେ ୩୩ ଲକ୍ଷ ସୁନା ମୁଦ୍ରା ତାଙ୍କୁ ଦେଇଥିଲେ । ଆଉ ଏକ ସୂତ୍ରରୂ ପ୍ରକାଶ ମସ୍ତାନି ଥିଲେ ହାଇଦ୍ରାବାଦ ନିଜାମଙ୍କ ଝିଅ । ବାଜିରାଓ ତାଙ୍କ ଅଧା ମୁସଲିମ ପତ୍ନୀ ମସ୍ତାନିଙ୍କୁ ବହୁତ ଭଲ ପାଉଥିଲେ ।

ସନ୍ତାନ
thumb|right|A painting depicting Mastani - at display in Aina Mahal in Bhuj.

 ଆଧାର
ଭାଲପ୍ରୋଏଟ

ଭାଲପ୍ରୋଏଟ (ଭିପିଏ), ଅନ୍ୟ ନାମ ଭାଲପ୍ରୋଇକ ଏସିଡ, ସୋଡ଼ିଅମ ଭାଲପ୍ରୋଏଟ, ଓ ଡାଇଭାଲପ୍ରୋକ୍ସ, ଏକ ଔଷଧ ଯାହା ପ୍ରାଥମିକ ଭାବରେ ଏପିଲେପ୍‌ସି/ଅପସ୍ମାର ଓ ବାଇପୋଲାର ଡିଜଅର୍ଡ଼ର ରୋଗ ନିମନ୍ତେ ଦିଆଯାଏ ଓ ଅଧକପାଳି ମୁଣ୍ଡବଥା ପ୍ରତିଷେଧ ନିମନ୍ତେ ଦିଆଯାଏ । ଅପସ୍ମାର ବିହୀନ, ଆଂଶିକ ଅପସ୍ମାର ଓ ସର୍ବ ସାଧାରଣ ଅପସ୍ମାର ରୋଗମାନଙ୍କ ପ୍ରତିଷେଧ ନିମନ୍ତେ ଦିଆଯାଏ ।  ଏହା ଶିରାଭ୍ୟନ୍ତ ଇଞ୍ଜେକସନ ବା ପାଟିରେ ଦିଆଯାଏ ।  ଦୀର୍ଘକାଳୀନ କାର୍ଯ୍ୟକ୍ଷମ ଔଷଧ ମଧ୍ୟ ମିଳେ । 

ଅଇ, ବାନ୍ତି, ନିଦ୍ରାଳୁଭାବ ଓ ଶୁଷ୍କ୍କ ପାଟି ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଯକୃତ ସମସ୍ୟା ଭଳି ସାଂଘାତିକ ପାର୍ଶ୍ୱ ପ୍ରତିକ୍ରିୟା ହୋଇପାରେ, ତେଣୁ ନିୟମିତ ଯକୃତ କାର୍ଯ୍ୟ ପରୀକ୍ଷା (liver fuction test) କରି ପର୍ଯ୍ୟବେକ୍ଷଣ କରାଯାଏ ।  ଅନ୍ୟ ସାଂଘାତିକ ସଙ୍କଟ ଅଗ୍ନାଶୟ ପ୍ରଦାହ ଓ ଆତ୍ମହତ୍ୟା ପ୍ରବଣତା ମଧ୍ୟ ଦେଖାଯାଏ ।  ଗର୍ଭାବସ୍ଥାରେ ଏହି ଔଷଧ ଦେଲେ ଶିଶୁର ସାଂଘାତିକ ସମସ୍ୟା ଦେଖାଯାଏ ।  ଏଥିଯୋଗୁ ଗର୍ଭଧାନ ବୟସରେ ଅଧକପାଳି ଥିଲେ ମଧ୍ୟ ଏହି ଔଷଧ ଦିଆଯାଏ ନାହିଁ ।  ଭାଲପ୍ରୋଏଟର କାର୍ଯ୍ୟ ପ୍ରଣାଳୀ ସ୍ପଷ୍ଟ ହୋଇନାହିଁ । 

   
ସନ ୧୮୮୧ରେ ପ୍ରଥମେ ଭାଲପ୍ରୋଏଟ ପ୍ରସ୍ତୁତ ହୋଇଥିଲେ ମଧ୍ୟ ସନ ୧୯୬୨ରେ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ଖର୍ଚ୍ଚ ୦.୧୪ରୁ ୦.୫୨ ଆମେରିକୀୟ ଡଲାର । ଆମେରିକାରେ ଏହାର ଦୈନନ୍ଦିନ ଖର୍ଚ୍ଚ ୦.୯୦ ଡଲାର ।  ଏହାର ଏକ ବ୍ୟବସାୟିକ ନାମ ଡାପାକୋଟ ।

 ଆଧାର 

ଶ୍ରେଣୀ:ଔଷଧ
ଅତାବିରା (ବିଧାନସଭା ନିର୍ବାଚନ ମଣ୍ଡଳୀ)

ଲେଉଟାଣି ଅତାବିରା (ବିଧାନ ସଭା ନିର୍ବାଚନ ମଣ୍ଡଳୀ)
ଓଡ଼ିଶାର ବିଧାନସଭା ନିର୍ବାଚନ ମଣ୍ଡଳୀ ତାଲିକା

ଲେଉଟାଣି ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ ତାଲିକା
ତଳସରା (ବିଧାନ ସଭାନିର୍ବାଚନ ମଣ୍ଡଳୀ)

ଲେଉଟାଣି ତଳସରା (ବିଧାନ ସଭା ନିର୍ବାଚନ ମଣ୍ଡଳୀ)
ଫୁରୋସେମାଇଡ

,   
ଫୁରୋସେମାଇଡ,ବିକ୍ରୟ ନାମ ଲାସିକ୍ସ, ଏକ ଔଷଧ ଯାହା ହୃଦ୍‌ରୋଧ, ସିରୋସିସ, ବୃକ୍‌କ ରୋଗମାନଙ୍କରେ ହେଉଥିବା ଶୋଫ (ଜମିଥିବା ତରଳ ପଦାର୍ଥ)ର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ।  ଉଚ୍ଚ ରକ୍ତଚାପ ରୋଗରେ ମଧ୍ୟ ଏହା ଦିଆଯାଏ । ଔଷଧର ପରିମାଣ ରୋଗୀ ଉପରେ ନିର୍ଭର କରେ । ଏହା ଶିରାଭ୍ୟନ୍ତରରେ ବା ପାଟିରେ ଦିଆଯାଏ ।  ଶିରାଭ୍ୟନ୍ତରରେ ଦେଲେ ଏହା ୫ ମିନିଟ ମଧ୍ୟରେ ଓ ପାଟିରେ ଦେଲେ ଏକ ଘଣ୍ଟା ମଧ୍ୟରେ କାର୍ଯ୍ୟକ୍ଷମ ହୁଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଠିଆ ନିମ୍ନ ରକ୍ତଚାପ, ଟିନାଇଟସ ଓ ସୂର୍ଯ୍ୟ ସମ୍ଭେଦନ ଦେଖାଯାଏ । ସମ୍ଭାବ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅସାଧାରଣ ବିଦ୍ୟୁତ୍ ବିଶ୍ଳେଷ୍ୟ (electrolyte abnormality), ନିମ୍ନ ରକ୍ତଚାପ ଓ ଶ୍ରବଣ ହାନୀ ଉଲ୍ଲେଖନୀୟ । ଚିକିତ୍ସାରେ ଥିବା ରୋଗୀଙ୍କର ନିୟମିତ ରକ୍ତ ପରୀକ୍ଷା କରିବାକୁ ଉପଦେଶ ଦିଆଯାଏ ।  ଫୁରୋସେମାଇଡ ଏକ ପ୍ରକାର ଲୁପ ମୂତ୍ରବର୍ଦ୍ଧକ ଔଷଧ ଯାହା ବୃକ୍‌କରେ ସୋଡ଼ିଅମ ଅବଶୋଷଣ କମେଇଦିଏ ।

   
ସନ ୧୯୬୨ରେ ଫୁରୋସେମାଇଡ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପୃଥିବୀରେ ଏହା ହୋଲସେଲ ମୂଲ୍ୟ ଦୈନିକ ୦.୦୦୪ରୁ ୦.୦୨ ଆମେରକୀୟ ଡଲାର । ଆମେରିକାରେ ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଯାହାର ମୂଲ୍ୟ ଦିନ‌କୁ ପ୍ରାୟ ୦.୧୫ ଡଲାର । ବିଶ୍ୱ ଆଣ୍ଟ-ଡୋପିଙ୍ଗ ଏଜେନ୍ସିର ନିଷିଦ୍ଧ ଔଷଧ ମଧ୍ୟରେ ଏହାର ନାମ ଅଛି ଯେହେତୁ ଏହାଦ୍ୱାରା ଅନ୍ୟ ଔଷଧର କାମ ଲୁଚିଯାଏ (mask) । ଘୋଡ଼ାମାନଙ୍କର ବ୍ୟାୟାମ ଜନିତ ଫୁସଫୁସ ରକ୍ତସ୍ରାବର ପ୍ରତିଷେଧ ଓ ଚିକିତ୍ସା ନିମନ୍ତେ ଏହି ଔଷଧ ବ୍ୟବ‌ହାର ହୁଏ ।

 ଆଧାର 

ଶ୍ରେଣୀ:ଔଷଧ
ଅଶ୍ୱିନୀ କୁମାର ଘୋଷ

ଅଶ୍ୱିନୀ କୁମାର ଘୋଷ (୧୮୯୨-୧୯୬୨) ଜଣେ ଭାରତୀୟ ଓଡ଼ିଆ-ଭାଷୀ ନାଟ୍ୟକାର, ଗୀତିକାର ଓ ଔପନ୍ୟାସିକ ଥିଲେ । ସେ ପ୍ରାୟ ଏକଚାଳିଶଟି ଓଡ଼ିଆ ନାଟକ ରଚନା କରିଥିଲେ । ଏଥିମଧ୍ୟରୁ ପାଞ୍ଚଟି ପୌରାଣିକ ଓ କିମ୍ବଦନ୍ତୀଭିଭିକ । ସେ ଉଭୟ ଓଡ଼ିଆ ଉପନ୍ୟାସ ଓ ନାଟ୍ୟ ରଚନା କ୍ଷେତ୍ରରେ ନୂତନ ଶୈଳୀର ପ୍ରୟୋଗ ପାଇଁ ସେ ଜଣାଶୁଣା । ତାଙ୍କ ରଚିତ ଲୋକପ୍ରିୟ ମଞ୍ଚନାଟକ ମଧ୍ୟରେ ରଘୁ ଅରକ୍ଷିତ, ବନ୍ଧୁ ମହାନ୍ତି, ଚଣ୍ଡାଳୁଣୀ, ଶ୍ରୀଲୋକନାଥ ଓ ଚଷାଝିଅ ଆଦି ଅନ୍ୟତମ । ସେ ରଚନା କରିଥିବା ଚଳଚ୍ଚିତ୍ର କାହାଣୀ ମଧ୍ୟରେ ସେ ତୃତୀୟ ଓଡ଼ିଆ ଚଳଚ୍ଚିତ୍ର ଶ୍ରୀ ଜଗନ୍ନାଥ (୧୯୫୦) ଓ ଶ୍ରୀ ଲୋକନାଥ ( ୧୯୬୦) ଅନ୍ୟତମ । ସେ ଶ୍ରୀ ଜଗନ୍ନାଥର ଗୀତ ମଧ୍ୟ ରଚନା କରିଥିଲେ ଯାହା ତାଙ୍କ ଏକମାତ୍ର ଗୀତି ରଚନା । ରାମଶଙ୍କର ରାୟ ତାଙ୍କର ବଡ଼ଭାଇ, କାର୍ତ୍ତିକ କୁମାର ଘୋଷ ସାନଭାଇ ଓ ଗୌରୀଶଙ୍କର ରାୟ ତାଙ୍କର ଅଜା ଥିଲେ ।

୧୯୬୨ ମସିହାରେ ତାଙ୍କର ଦେହାନ୍ତ ହୋଇଥିଲା ।

 ଜୀବନୀ ଓ ଶିକ୍ଷା 
ଅଶ୍ୱିନୀ କୁମାର ଘୋଷ ୧୮୯୨ ମସିହାରେ ଅକ୍ଷୟ କୁମାର ଘୋଷ ଓ ସୁନ୍ଦରମଣିଦେବୀଙ୍କ ଜ୍ୟେଷ୍ଠ ପୁତ୍ର ଭାବେ କଟକରେ ଜନ୍ମଗ୍ରହଣ କରିଥିଲେ । ରାମଶଙ୍କର ରାୟ ତାଙ୍କର ବଡ଼ଭାଇ, କାର୍ତ୍ତିକ କୁମାର ଘୋଷ ତାଙ୍କର ସାନ ଭାଇ ଆଉ ଗୌରୀଶଙ୍କର ରାୟ ତାଙ୍କର ଅଜା । ସେ ରେଭେନ୍ସା ମହାବିଦ୍ୟାଳୟରୁ ଏଫ.ଏ. ଶ୍ରେଣୀରେ ଉତ୍ତୀର୍ଣ୍ଣ ହେବାପରେ କଲିକତାର ବିଦ୍ୟାସାଗର ମହାବିଦ୍ୟାଳୟରେ ଉଚ୍ଚଶିକ୍ଷା ଲାଭ କରିଥିଲେ । 

ସାହିତ୍ୟ ରଚନା

 ମଞ୍ଚନାଟକ 
ଘୋଷ ପ୍ରାୟ ଏକଚାଳିଶଟି ନାଟକ ରଚନା କରିଛନ୍ତି । ପାଞ୍ଚଟି ପୌରାଣିକ ଓ କିମ୍ବଦନ୍ତୀଭିଭିକ ନାଟକ । ୧୯୧୫ ମସିହାରେ ଘୋଷ ତାଙ୍କର ପ୍ରଥମ ନାଟକ ପୁରାଣ ଆଧାରିତ ତାଙ୍କର ପ୍ରଥମ ନାଟକ ଭୀଷ୍ମ ରଚନା କରିଥିଲେ । ଶେଓଜୀ ଥିଲା ତାଙ୍କର ଦ୍ୱିତୀୟ ଏବଂ ଏକ ଐତିହାସିକ ନାଟକ । ୧୯୧୮ ମସିହାରେ ଏହି ନାଟକ ପରିବେଷଣ ଅବସରରେ ପୁରୀ ଜିଲ୍ଲା ବଳଙ୍ଗା ଗ୍ରାମର ଜମିଦାର ବନମାଳି ପତିଙ୍କ ସହ ତାଙ୍କେ ସାକ୍ଷାତ ହୋଇଥିଲା । ପତି ତାଙ୍କର ରାଧାକୃଷ୍ଣ ଥିଏଟର୍ ନିମନ୍ତେ ନିୟମିତ ନାଟକ ଲେଖିବା ପାଇଁ ଅଶ୍ୱିନୀଙ୍କୁ ଅନୁରୋଧ କରିଥିଲେ ଯାହା ଫଳସ୍ୱରୂପ ସେ ଅନେକ ନାଟକ ରଚନା କଲେ । ଏହି ଥିଏଟରରେ ତାଙ୍କ ରଚିତ ୧୯୨୨ରେ କଳାପାହାଡ଼ ଏବଂ ୧୯୨୭ରେ କୋଣାର୍କ ଦୀର୍ଘଦିନ ଧରି ପ୍ରର୍ଦଶିତ ହୋଇଥିଲା । ବନମାଳୀ ପତିଙ୍କ ବିୟୋଗ ପରେ ସେ ନିଜ ଘର ବନ୍ଧା ପକାଇ ଥିଏଟରଟିକୁ କିଣିନେଇଥିଲେ ଏବଂ ପତିଙ୍କ ନାମାନୁସାରେ ଏହାର ନାମ ବନମାଳୀ ଆର୍ଟ ଥିଏଟର ରଖିଥିଲେ । ତେବେ ସେ ତାହା ବେଶୀଦିନ ଚଳାଇ ପାରିନଥିଲେ । ଥିଏଟରଟି ବନ୍ଦ ହୋଇଯିବା ପରେ ସେ ନୂଆକରି ଗଢ଼ାଯାଇଥିବା ଅନ୍ନପୂର୍ଣ୍ଣା ଥିଏଟର ପାଇଁ ନାଟକ ଲେଖିଲେ । ସେଠାରେ ତାଙ୍କର ରଘୁ ଅରକ୍ଷିତ, ବନ୍ଧୁ ମହାନ୍ତି, ଚଣ୍ଡାଳୁଣୀ, ଶ୍ରୀଲୋକନାଥ ଓ ଚଷାଝିଅ ଆଦି ଅନେକ ନାଟକ ଅଭିନୀତ ହୋଇ ବହୁ ଲୋକପ୍ରିୟ ହୋଇଥିଲା ।

 ଚଳଚ୍ଚିତ୍ର 
ସେ ତୃତୀୟ ଓଡ଼ିଆ ଚଳଚ୍ଚିତ୍ର ଶ୍ରୀ ଜଗନ୍ନାଥର (୧୯୫୦) କାହାଣୀକାର ଓ ଗୀତିକାର ଥିଲେ । ସେ ଶ୍ରୀ ଲୋକନାଥ ( ୧୯୬୦) ଚଳଚ୍ଚିତ୍ରର କାହାଣୀକାର ଥିଲେ । ତାଙ୍କ ଗୀତରେ ଓଡ଼ିଆ ଲୋକରୀତି ଓ କାବ୍ୟରୀତି ଆଦି ବିଭାବରେ ପରିବର୍ତ୍ତିତ ହୋଇଥିଲା । ସେ ଚଳଚ୍ଚିତ୍ର ଗୀତ ରଚନାରେ ସଞ୍ଚାରଣଶୀଳ ଧ୍ୱନି ଓ ଯମଜ ଶବ୍ଦ ପ୍ରୟୋଗକୁ ଅଧିକ ଗୁରୁତ୍ୱ ଦେଇଥିଲେ । ଉଦାହରଣସ୍ୱରୂପ ଶ୍ରୀ ଜଗନ୍ନାଥର ଏକ ଗୀତର ଉଦ୍ଧୃତି "ଅଭିଯାନ ପଯୋଥ ଯହିଁ ଘଟେ ପରମାଦ, ଜାଣିବୁ ରହିଛି ତହିଁ ପରମ ସମ୍ପଦ, ଦେଖରେ ପରଖି ବାରେ ଲଗାଇ ଲୟ, ନାହିଁ ଭୟ, ହବ ଜୟ"ରେ ସଞ୍ଚାରଣଶୀଳ ଧ୍ୱନି ଓ ଶବ୍ଦ ଚାତୁର୍ଯ୍ୟ ରହିଛି । ଏହି ଗୀତ ବ୍ୟତୀତ ଓଡ଼ିଆ ଚଳଚ୍ଚିତ୍ର ପାଇଁ ଆଉ କୌଣସି ଗୀତ ରଚନା କରିନାହାନ୍ତି ।

ଆଧାର

ଶ୍ରେଣୀ:୧୮୯୨ ଜନ୍ମ
ଶ୍ରେଣୀ:୧୯୬୨ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
କୃଷ୍ଣପ୍ରସାଦ ବସୁ

କୃଷ୍ଣପ୍ରସାଦ ବସୁ‌ (୨୧ ଅକ୍ଟୋବର ୧୮୯୪ - ୧୮ ଅଗଷ୍ଟ ୧୯୬୮) ଜଣେ ଲେଖକ, ଗାୟକ ଓ ସଙ୍ଗୀତଜ୍ଞ ଥିଲେ । 
ତାଙ୍କର ଜନ୍ମସ୍ଥାନ କୁଆଁସରପୁର, ଯାଜପୁର । ସେ କବିମଞ୍ଜୁଳ ଉପାଧିରେ ଭୂଷିତ ହୋଇଥିଲେ ।

ଅବଦାନ
ଯାତ୍ରା ନାଟକ, ଗୀତ, ପାଲା, ଉପଯୋଗୀ ଖଣ୍ଡକାବ୍ୟ,ଉପନ୍ୟାସ, ଗଳ୍ପ ଓ ଅନ୍ୟାନ୍ୟ ଗଦ୍ୟ ରଚନାରେ କବିମଞ୍ଜୁଳଙ୍କ ପାରଦର୍ଶିତା ରହିଥିଲା । ସେ ଥିଲେ ସଂଗୀତ ଶିଳ୍ପୀ, ନାଟ୍ୟ ଅଭିନେତା ତଥା ନିର୍ଦ୍ଦେଶକ ଏବଂ ନାଟ୍ୟ ସଂଗଠକ ମଧ୍ୟ । ଯାଜପୁରରେ 'ବିରଜା ଅପେରା’, ଭଦ୍ରକରେ ‘ ଶ୍ୟମସୁନ୍ଦର ଥିଏଟର', ବ୍ରହ୍ମପୁରରେ ' ନାଟ୍ୟମନ୍ଦିର’ ଓ ବସ୍ତାରେ ‘ ବାସନ୍ତୀ ଥିଏଟର’ର ପ୍ରତିଷ୍ଠାତା ଅଟନ୍ତି। ‘ସଂଗୀତ ଫୁଲହାର’, ‘ପ୍ରସାଦ ଗୀତାବଳୀ', 'ଅଳକାନନ୍ଦା’, ‘ପ୍ରସାଦ ପଦ୍ୟାବଳୀ’ ଓ ‘ପରିକଳ୍ପନା’ ଆଦି ଗୀତିଗ୍ରନୁର ରଚୟିତା । ସେ ପାଲା ଉପଯୋଗୀ ୩୭ଟି
ପୁସ୍ତକ ଲେଖିଛନ୍ତି । ନାଟକ ପାଇଁ ଗୀତ ରଚନା ସହିତ ଗ୍ରାମୋଫୋନ କମ୍ପାନି ପାଇଁ ମଧ୍ୟ ଗୀତରଚନା କରିଛନ୍ତି । ଗୀତିକବିତା ସଂଖ୍ୟା ପନ୍ଦରଶହରୁ ଉର୍ଦ୍ଧ । କବିମଞ୍ଜୁଳ ଏଚଏମଭି କମ୍ପାନିର ଓଡ଼ିଆ ବିଭାଗର ତାଲିମଦାତା ଥିଲେ । ଗୀତିକବିତା ରଚନା କ୍ଷେତ୍ରରେ କୃଷ୍ଣପ୍ରସାଦ ଅନେକ ପରୀକ୍ଷା ନିରୀକ୍ଷା କରିଛନ୍ତି । ‘କଲି’ ଶୈଳୀରେ ଓଡ଼ିଆ ଗୀତ ରଚନା କରିବାରେ ସେ ପ୍ରଥମ । ନିମାଇଁ ଚରଣ ହରିଚନ୍ଦନଙ୍କ ଗୀତ ରେକର୍ଡରେ ‘ଓଡ଼ିଶୀ’ ଲେଖି ପ୍ରଥମେ 'ଓଡ଼ିଶୀ’ ନାମର ପ୍ରବର୍ତ୍ତନ କରିଥିଲେ । ସେ କେବଳ ଶ୍ରୀ ଜଗନ୍ନାଥ (୧୯୫୦) ପାଇଁ ଚଳଚ୍ଚିତ୍ର ଗୀତ ରଚନା କରିଥିଲେ । 
ଆଧାର

ଅଧିକ ତଥ୍ୟ
 
 ତାଙ୍କର ଅନେକ ସଂଗ୍ରହ http://odiabookbazar.com/index.php?route=product/product&product_id=5831

ଶ୍ରେଣୀ:୧୮୯୪ ଜନ୍ମ
ଶ୍ରେଣୀ:୧୯୬୮ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ନାଟ୍ୟକାର
ମାଗୁଣି ଚରଣ ଦାସ

ମାଗୁଣି ଚରଣ ଦାସ ଜଣେ ଭାରତୀୟ ପାରମ୍ପରିକ ନୃତ୍ୟଶିଳ୍ପୀ ଥିଲେ । ସେ ପୁରୀ ଜିଲ୍ଲାର ରଘୁରାଜପୁରରେ ଜନ୍ମ ଗ୍ରହଣ କରିଥିଲେ । ଓଡ଼ିଶାର ପାରମ୍ପରିକ ନୃତ୍ୟ ଗୋଟିପୁଅ ପାଇଁ ସେ ଭାରତ ପ୍ରସିଦ୍ଧ ଅଟନ୍ତି । ଦଶଭୁଜା ଗୋଟିପୁଅ ଓଡ଼ିଶୀ ନୃତ୍ୟ ପରିଷଦ (ଗୋଟିପୁଅ ନୃତ୍ୟ ପାଇଁ ବିଦ୍ୟାଳୟ)ର ସେ ପ୍ରତିଷ୍ଠାତା ଥିଲେ ।  ଲୋପ ପାଇ ଆସୁଥିବା ଗୋଟିପୁଅ ନୃତ୍ୟର ସେ ପୁନଃରୁଦ୍ଧାର କରିଥିଲେ । ତାଙ୍କ ନୃତ୍ୟ ଶୈଳୀ ଗୋଟିପୁଅର ରଘୁରାଜପୁର ଘରଣା ଭାବରେ ପରିଚିତ (Raghurajpur Gharana of Gotipua) । ତାଙ୍କ ବିଦ୍ୟାଳୟରେ ନୃତ୍ୟ ତାଲିମ ଦିଆ ଯିବା ସହ ପାଠ ମଧ୍ୟ ପଢ଼ା ଯାଉଥିଲା । ୫ ଡିସେମ୍ବର ୨୦୦୮ରେ ସେ ମୃତ୍ୟୁ ବରଣ କରିଥିଲେ ।  
 ପୁରସ୍କାର ଓ ସମ୍ମାନ 
 ଓଡ଼ିଶା ସଙ୍ଗୀତ ନାଟକ ଏକାଡେମି ତରଫରୁ ସେ ତୁଳସୀ ସମ୍ମାନ ପାଇଥିଲେ । 
 ଗୋଟିପୁଅ ନୃତ୍ୟର ଅବଦାନ ପାଇଁ ସେ ୨୦୦୪ରେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ ।
 ଆହୁରି ଦେଖନ୍ତୁ 
 ଗୋଟିପୁଅ 
 ଆଧାର 

ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ପୁରୀ ଜିଲ୍ଲାର ଲୋକ
ମେଫ୍ଲୋକ୍ୱିନ

ମେଫ୍ଲୋକ୍ୱିନ,ଏକ ବିକ୍ରୟ ନାମ ଲାରିଆମ, ଏକ ଔଷଧ ଯାହା ମ୍ୟାଲେରିଆର ଚିକିତ୍ସା ଓ ପ୍ରତିଷେଧକ ଭାବେ ବ୍ୟବ‌ହୃତ ହୁଏ ।  ପ୍ରତିଷେଧକ ଭାବେ ବ୍ୟବ‌ହୃତ ହେଲେ ଏହା ସପ୍ତାହକୁ ଥରେ ଦିଆହୁଏ ଓ ରୋଗ ସଂସ୍ପର୍ଶରେ ଆସିବାର ସମ୍ଭାବନା ଥିଲେ ଏକ ବା ଦୁଇ ସପ୍ତାହ ପୂର୍ବରୁ ଆରମ୍ଭ କରାଯାଏ ଓ ୪ ସପ୍ତାହ ପର୍ଯ୍ୟନ୍ତ ଦିଆଯାଏ ।  ସାମାନ୍ୟ ଓ ମଧ୍ୟମ ଧରଣର ମ୍ୟାଲେରିଆରେ ଏହା ଦିଆଯାଏ କିନ୍ତୁ ସାଂଘାତିକ ରୋଗରେ ଦିଆଯାଏ ନାହିଁ ।   ଏହା ପାଟିରେ ଦିଆଯାଏ । 

 
ଏହି ଔଷଧର କେତେକପାର୍ଶ୍ୱ ପ୍ରତିକ୍ରିୟାରେ ହେଉଥିବା ମାନସିକ ସମସ୍ୟାମାନଙ୍କର ନାମ ଅବସାଦ, ଉତ୍କଣ୍ଠା ଓ ସ୍ନାୟବିକ ସମସ୍ୟା ଯଥା: କାନରେ ଶବ୍ଦ ଶୁଣାଯିବା,ବାତ ଓ ଦୁର୍ବଳ ଶାରୀରିକ ସନ୍ତୁଳନ ହୁଏ । ଅପସ୍ମାର ଓ ମାନସିକ ସମସ୍ୟା ଥିବା ଲୋକଙ୍କୁ ଏହି ଔଷଧ ଦିଆଯାଏ ନାହିଁ ।  ବାନ୍ତି, ତରଳ ଝାଡ଼ା, ମୁଣ୍ଡବଥା ଓ ରାସ ଆଦି ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଏ ।  ଗର୍ଭାବସ୍ଥାରେ ଅନ୍ୟ କୌଣସି ଉପାୟ ନ ଥିଲେ ଏହା ଦିଆଯାଇପାରେ ଅନ୍ୟଥା ଏହା ଦିଆଯାଏ ନାହିଁ ।  ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । 

ଯୁକ୍ତରାଷ୍ଟ୍ର ଆମେରିକାର ସେନାଦ୍ୱାରା ସନ ୧୯୭୦ରେ ପ୍ରଥମେ ମେଫ୍ଲୋକ୍ୱିନ ପ୍ରସ୍ତୁତ କରାଯାଇଥିଲା ଓ ୧୯୮୦ ମଦ୍ୟଭାଗରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ଦୈନିକ ପ୍ରାୟ ୦.୬ରୁ ୧.୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଡୋଜ ପିଛା ଖର୍ଚ୍ଚ ୧୦ ଡଲାର । 
 ଆଧାର 

ଶ୍ରେଣୀ:ଔଷଧ
ମଧୁସୂଦନ କାନୁନଗୋ

ପ୍ରଫେସର ମଧୁସୂଦନ କାନୁନଗୋ(୧ ଏପ୍ରିଲ ୧୯୨୭) gerontology(ବୃଦ୍ଧାବସ୍ଥା ଅଧ୍ୟୟନ) ସ୍ନାୟୁ ବିଜ୍ଞାନ କ୍ଷେତ୍ରରେ ଜଣେ ଭାରତୀୟ ବୈଜ୍ଞାନିକ ଅଟନ୍ତି । ବୈଜ୍ଞାନିକ ହେବା ସହିତ ସେ molecular biology ଓ Biochemestryର ଶିକ୍ଷକ ଅଟନ୍ତି । ତାଙ୍କ ଗବେଷଣାର ବିଷୟ ଥିଲା ବୟସ ସହ କିପରି ଗୁଣ ପିଣ୍ଡ(gene) ବଦଳି ଥାଏ ଓ ଏହାର ବୟସ ବଢିବା ସହ ସମ୍ପର୍କ । ଏଥି ପାଇଁ ୨୦୦୫ରେ ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ । ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ସେ ପ୍ରଫେସର ଏମିରଟସ ଥିଲେ । ନାଗାଲାଣ୍ଡ ବିଶ୍ୱବିଦ୍ୟାଳୟରେ ସେ ମୃତ୍ୟୁ ପର୍ଯ୍ୟନ୍ତ କୁଳାଧିପତି (ଚାନ୍‌ସେଲର) ଭାବେ ରାହିଥିଲେ ।
 ଶିକ୍ଷାଗତ ଯୋଗ୍ୟତା 
୧୯୪୯ରେ ଉତ୍କଳ ବିଶ୍ୱବିଦ୍ୟାଳୟରୁ ସେ ବିଜ୍ଞାନରେ ସ୍ନାତକ ଓ ୧୯୫୧ରେ ଲକ୍ଷ୍ନୋ ବିଶ୍ୱବିଦ୍ୟାଳୟରୁ ସେ ପ୍ରାଣୀବିଜ୍ଞାନରେ ସ୍ନାତକତ୍ତର ହାସଲ କରିଥିଲେ । ଲକ୍ଷ୍ନୋ ବିଶ୍ୱବିଦ୍ୟାଳୟରେ କିଛି ଦିନ ଗବେଷଣା କରି ସାରିବା ପରେ ରେଭେନ୍ସା କଲେଜରେ ସେ ପ୍ରାଣୀବିଜ୍ଞାନର ଅଧ୍ୟାପକ ରହିଥିଲେ । ପରେ ୧୯୫୯ରେ ଲ୍ଲିନୋଇସ ବିଶ୍ୱବିବ୍ୟାଳୟ(ଆମେରିକା)ରେ ପ୍ରସିଦ୍ଧ ବୈଜ୍ଞାନିକ କ୍ଲିଫ୍ଫୋର୍ଡ ଲଡ୍ଡ ପ୍ରୋସେର ଅଧୀନରେ PhD କରିଥିଲେ । 
 ବ୍ୟକ୍ତିଗତ ଜୀବନ 
ପ୍ରାଣୀବିଜ୍ଞାନରେ ରେଭେନ୍ସା କଲେଜରୁ ସେ ତାଙ୍କ ଅଧ୍ୟାପକ କାମ ଆରମ୍ଭ କରିଥିଲେ । ଫ୍ରେବୃଆରୀ ୧୯୬୧ରେ ସେ ଉତ୍କଳ ବିଶ୍ୱବିଦ୍ୟାଳୟରେ ରିଡର ଭାବରେ ଯୋଗ ଦେଇଥିଲେ ଓ ୧ ବର୍ଷ ପାଇଁ ଅଧ୍ୟାପକ ଥିଲେ । ସେ ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ପ୍ରାଣୀବିଜ୍ଞାନ ବିଭାଗରେ ରିଡର (୧୯୬୨-୧୯୬୯) ଭାବରେ ଯୋଗ ଦେଇଥିଲେ । ପରେ ପରେ ସେ ସେଇଠାରେ ଅଧ୍ୟାପକ(୧୯୭୦-୧୯୮୭),HOD ଭାବରେ (୧୯୭୪-୧୯୭୬),ପରିଚାଳକ ଓ ଡିନ୍(୧୯୮୬) ଭାବରେ ଯୋଗ ଦେଇଥିଲେ । ୧୯୯୩ରୁ ୨୦୧୧ ପର୍ଯ୍ୟନ୍ତ ସେ ପ୍ରଫେସର ଏମିରଟସ ଥିଲେ । ୪୦ ବର୍ଷ ପର୍ଯ୍ୟନ୍ତ ସେ ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ଜଣେ ପ୍ରସିଦ୍ଧ ଓ ଜଣାଶୁଣା ଅଧ୍ୟାପକ ଥିଲେ ।

 ଲେଖିଥିବା ବହି 
 Genes & Aging, Cambridge University Press, (1993) , 
 Biochemistry of Aging, Academic Press, London, (1980) , 
 ଉପାଧି 
 ପଦ୍ମଶ୍ରୀ
 ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର (ପ୍ରାଣୀବିଜ୍ଞାନ) (୧୯୭୧)
 ଜୱାହାରଲାଲ ନେହରୁ ଫେଲୋସିପ (୧୯୮୭)
 Golden Jubilee Commemoration medal, INSA (1992)
 ସାର ଶ୍ରୀରାମ ମେମୋରିଆଲ ଓରାସନ ଆୱାର୍ଡ,National Academy of Medical Sciences,(୧୯୮୮)
 Fellowship of Indian Chambers of Commerce & Industry (FICCI)(1989)
 ଭାରତୀୟ ବିଜ୍ଞାନ ଇଣ୍ଡିଆନ ଏକାଡେମି,ବାଙ୍ଗାଲୋର (୧୯୭୫)
 ଭାରତୀୟ ବିଜ୍ଞାନ ଇଣ୍ଡିଆନ ଏକାଡେମି,ଆଲହବାଦ (୧୯୮୯)
 ଭାରତୀୟ ସ୍ନାୟୁ ବିଜ୍ଞାନ ଏକାଡେମି (୨୦୦୮)
 National Academy of Medical Sciences, India (୧୯୯୬)
 ନ୍ୟାସନାଲ ଫେଲୋ (୧୯୭୬-୧୯୭୭)
 ନ୍ୟାସନାଲ ଲେକ୍ଚର (୧୯୮୨) ଇଉଜିସି
 ଏମିରଟସ ସାଇନଟିଷ୍ଟ ଅଫ ସିଏସଆଇଆର (୧୯୮୯-୧୯୯୪)
 ସିନିୟର ସାଇନଟିଷ୍ଟ INSA (୧୯୯୫-୧୯୯୯)
 ଆଧାର 

 Chancellor of Nagaland University (୨୦୦୯-୨୦୧୧)
ବାହାର ତଥ୍ୟ
 Dept. of Zoology, Teaching and Non-Teaching Staff, Banaras Hindu University
 

ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଭାରତୀୟ ବୈଜ୍ଞାନିକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:୨୦୧୧ ମୃତ୍ୟୁ
ପାରାଦ୍ଵୀପ (ବିଧାନସଭା ନିର୍ବାଚନ ମଣ୍ଡଳୀ)

ଲେଉଟାଣି ପାରାଦ୍ୱୀପ (ବିଧାନ ସଭା ନିର୍ବାଚନ ମଣ୍ଡଳୀ)
ଟାମୋକ୍ସିଫେନ

ଟାମୋକ୍ସିଫେନ (ଟିଏମଏକ୍ସ), ଯାହାର ଏକ ବିକ୍ରୟ ନାମ ନୋଲଭାଡେକ୍ସ, ଏକ ଔଷଧ ଯାହା ମହିଳାଙ୍କର ସ୍ତନ କର୍କଟର ପ୍ରତିଷେଧକ ଓ ଉଭୟ ମହିଳା ଓ ପୁରୁଷଙ୍କର ସ୍ତନ କର୍କଟ ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଅନ୍ୟାନ୍ୟ କର୍କଟ ରୋଗରେ ଏହାର ବ୍ୟବ‌ହାର ନିମନ୍ତେ ଅନୁଶୀଳନ ଚାଲିଛି ।  ଆଲବ୍ରାଇଟ ସିଣ୍ଡ୍ରୋମରେ ଏହା ବ୍ୟବ‌ହାର କରାଯାଇଛି ।  ସ୍ତନ କର୍କଟ ରୋଗରେ ଟାମୋକ୍ସିଫେନ ପ୍ରତ୍ୟହ ୫ ବର୍ଷ ପର୍ଯ୍ୟନ୍ତ ପାଟିରେ ଖାଇବାକୁ ଦିଆଯାଏ । 

  
ଜରାୟୁ କର୍କଟ, ସଂଘାତ (stroke), ଦୃଷ୍ଟି ସମସ୍ୟା ଓ ଫୁସଫୁସ ଏମ୍ବୋଲିଜ୍ମ ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ସଙ୍କଟ ଦେଖାଯାଇପାରେ ।  ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅନିୟମିତ ଋତୁସ୍ରାବ, ଓଜନ ହ୍ରାସ ଓ ଉଷ୍ମାନୁଭୂତି ଇତ୍ୟାଦି ଦେଖାଯାଏ ।  ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧ ଦେଲେ ଶିଶୁର ହାନୀ ହୁଏ । ଏହା ଏକ ବରଣାତ୍ମକ ଏସ୍ଟ୍ରୋଜେନ-ରିସେପ୍ଟର ମୋଡ୍ୟୁଲେଟର ଯାହା ସ୍ତନ କୋଷ ବୃଦ୍ଧିର କାରକ ବା ଫ୍ୟାକ୍ଟରମାନଙ୍କୁ କମେଇଦିଏ ଓ କୋଷବୃଦ୍ଧି କମ କରୁଥିବା କାରକମାନଙ୍କୁ ବଢ଼େଇଦିଏ ।  ଏହା ଟ୍ରାଇଫିନାଇଲଏଥିଲିନ ଦଳର ଔଷଧ । 

   
ସନ ୧୯୬୭ରେ ଟାମୋକ୍ସିଫେନ ଆବିଷ୍କୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ଖର୍ଚ୍ଚ ପ୍ରାୟ ୦.୦୭ରୁ ୦.୨୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୨ ଡଲାର । 

 ଆଧାର 

ଶ୍ରେଣୀ:ଔଷଧ
ଭିନ‌୍‌କ୍ରିସ୍ଟିନ୍

ଭିନ‌୍‌କ୍ରିସ୍ଟିନ୍, ଅନ୍ୟ ନାମ ଲିଉରୋକ୍ରିସ୍ଟିନ୍ ଏକ ବ୍ରାଣ୍ଡ ନାମ ଅଙ୍କୋଭିନ୍ ଏକ କେମୋଥେରାପି ଔଷଧ ଯାହା ଅନେକ ପ୍ରକାରର କର୍କଟ ରୋଗ ଚିକିତ୍ସାରେ ଦିଆଯାଏ ।  ଏହି ରୋଗମାନଙ୍କର ନାମ ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ, ଆକ୍ୟୁଟ ମାୟେଲଏଡ ଲିଉକେମିଆ, ହଜକିନ୍‌ସ ଡିଜିଜ୍, ନିଉରୋବ୍ଲାସ୍ଟୋମା ଓ  ସ୍ମଲ ସେଲ ଫୁସଫୁସ କର୍କଟ । ଏହା ଶିରାଭ୍ୟନ୍ତରରେ ଇଞ୍ଜେକସନ ଆକାରରେ ଦିଆଯାଏ । 

  
ଅଧିକାଂଶ ରୋଗୀ ଭିନ‌୍‌କ୍ରିସ୍ଟିନ୍ ଚିକିତ୍ସାରେ କିଛି ପାର୍ଶ୍ୱ ପ୍ରତିକ୍ରିୟା ଅନୁଭବ କରନ୍ତି ।ସାଧାରଣତଃ ସ୍ପର୍ଶଶକ୍ତିରେ ପରିବର୍ତ୍ତନ, ବାଳ କ୍ଷୟ, କୋଷ୍ଠକାଠିନ୍ୟ, ଚାଲିବାରେ ଅସୁବିଧା ଓ ମୁଣ୍ଡବଥା ଭଳି ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଉରୋପାଥିକ ଯନ୍ତ୍ରଣା, ଫୁସଫୁସ କ୍ଷତି, କିମ୍ବା ସ୍ୱଳ୍ପ ଶ୍ୱେତ ରକ୍ତ କଣିକା ଉଲ୍ଲେଖନୀୟ । ଗର୍ଭାବସ୍ଥାରେ ଦେଲେ ଶିଶୁର କ୍ଷତି ହୋଇପାରେ । ଏହା ସଠିକ ଜୀବକୋଷ ବିଭାଜନ ପ୍ରକ୍ରିୟାକୁ ବାଧା ପ୍ରଦାନ କରେ । 

   
ସନ ୧୯୬୧ରେ ଭିନ‌୍‌କ୍ରିସ୍ଟିନ୍ ପ୍ରଥମେ ପୃଥକ୍ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ଡୋଜ ପିଛା ହୋଲସେଲ ଖର୍ଚ୍ଚ ୧.୮୦ରୁ ୪୨.୬୦ ଆମେରିକୀୟ ଡଲାର । ଏହା ଏକ ଭିନ‌କା ଆଲକାଲଏଡ ଜାତୀୟ ପଦାର୍ଥ ଯାହା ମାଡାଗାସ୍କର ପେରିୱିଙ୍କ୍ଲ କାଥାରାନ୍ଥସ ରୋଜିଅସରୁ ମିଳେ ।

 ଆଧାର 

ଶ୍ରେଣୀ:ଔଷଧ
ଟୁସୁ ପରବ

ଟୁସୁ ପରବ ଓଡ଼ିଶା, ଝାଡ଼ଖଣ୍ଡ ଓ ପଶ୍ଚିମବଙ୍ଗର ମୁଖ୍ୟତଃ କୁରୁମୀ ଓ ବାକି ସମ୍ପ୍ରଦାୟଙ୍କଦ୍ୱାରା ପାଳିତ ଏକ କୃଷିଭିତ୍ତିକ ପର୍ବ । ପୁଷ୍‌ ପରବ ବା ମକର ପର୍ବରେ ଆହୂତ ଦେବୀ ଟୁସୁ ମନୀଙ୍କର ପୂଜାର୍ଚ୍ଚନା କରାଯାଏ । ଟୁସୁ କୃଷିଭିତ୍ତିକ ସଂସ୍କୃତି ଦେବୀ । ମୁଖ୍ୟତଃ କୁମାରୀ କନ୍ୟାଗଣ ଟୁସୁଦେବୀଙ୍କର ମୃଣ୍ମୟ ମୂର୍ତ୍ତିଙ୍କୁ ପୌଷ ମାସରେ ପୂଜାକରନ୍ତି । ପ୍ରତ୍ୟହ ଟୁସୁ ସଙ୍ଗୀତ ବୋଲିଥାନ୍ତି । ଏହି ସଂଗୀତର ବିଷୟବସ୍ତୁ ଟୁସୁଦେବୀଙ୍କର ଲୀଳାଖେଳା, ଟୁସୁଦେବୀ ସଂପର୍କିତ ଓ ଝୁମର ସ୍ୱରର ଲୋକଗୀତ । ପାରମ୍ପରିକ ରୀତିରେ ପିଠାପଣା ଅଥବା ମିଷ୍ଟାନ୍ନ ଟୁସୁଦେବୀଙ୍କୁ ସମର୍ପଣ କରାଯାଏ । ଟୁସୁଦେବୀଙ୍କର ପ୍ରିୟ ଫୁଲ ଗେଣ୍ଡୁ । କୁମାରୀମାନେ ଏହି ଫୁଲ ଦେବୀଙ୍କୁ ଅର୍ପଣ କରି ସନ୍ତୁଷ୍ଟ କରାନ୍ତି । ଗାଁ ମୁଖିଆ, ଦେଶ ପଧାନ ବା ମାହାନ୍ତଙ୍କ ଗୃହ ଟୁସୁଦେବୀଙ୍କ ପୂଜା ଆରାଧନାସ୍ଥଳୀ । ଟୁସୁଦେବୀ ମାସେ ପର୍ଯ୍ୟନ୍ତ ପୂଜା ପାଆନ୍ତି । ମକର ସଂକ୍ରାନ୍ତି ଦିନ ଦେବୀ ବିସର୍ଜନ ହୁଅନ୍ତି । ମକର ପର୍ବ ତିନିଦିନ ବ୍ୟାପୀ ପ୍ରଥମ ଦିନ ‘ବାଉଣ୍ଡି’ ପରଦିବସ ‘ମକର’ ଏବଂ ଶେଷ ଦିବସ ‘ଆଖାନ’ । ‘ବାଉଣ୍ଡି’ (ପୌଷ ମାସନ୍ତ) ରାତି ସାରା ଟୁସୁ ସଙ୍ଗୀତ ବୋଲାଯାଏ । କୁମାରୀ କନ୍ୟାଗଣ ଟୁସୁ ଦେବୀଙ୍କ ସହିତ ଘରକୁ ଘର ବୁଲି ବିସର୍ଜନ ଦିନ ସକାଳ ଯାଏ ଟୁସୁଗୀତ ଗାନ କରନ୍ତି  । ଟୁସୁ ଦେବୀ ଏକ ସ୍ୱତନ୍ତ୍ର ଧରଣର ବିମାନ ‘ଚଉଡଲ’ ଆରୋହଣ କରି ଜଳକୁ ଗମନ କରନ୍ତି । କୁମାରୀମାନେ ବିଦାୟ ସଙ୍ଗୀତ ବୋଲନ୍ତି:
 ଗୀତର ପଦ  ଓଡ଼ିଆ ଅନୁବାଦ 
“ତଦେର ଘରକେ ଟୁସୁ ଆଇଲ
ତହରା ତ ଘୁମାଇ ଆଛ
ଉଠ ବାଛା ଚେତନ କର
ଟୁସୁକେ ବିଦାୟ କର ।” 
ବିଦାୟ ମାଗୁଣୀ ନେଇ ଟୁସୁ ତୁମ ଘରକୁ
ଆସିଛି । ତୁମେ ସବୁ ଶୋଇ ପଡ଼ିଛ ଉଠ
ଚେତନା ପାଅ । ଟୁସୁକୁ ବିଦାୟ କର ।

ମୟୂରଭଞ୍ଜର ଅନେକ ସାଂସ୍କୃତିକ ଅନୁଷ୍ଠାନମାନ ଟୁସୁ ଉତ୍ସବ, ଟୁସୁମେଳା, ଟୁସୁ ସଙ୍ଗୀତ ତଥା ‘ଚଉଡଲ’(ବିମାନ) ପ୍ରତିଯୋଗିତାମାନ କରାନ୍ତି । ଏହା ବ୍ୟତୀତ ମୟୂରଭଞ୍ଜର ଟୁକପଳାସିଆ, ଯଶିପୁର, ରାମତୀର୍ଥ, କୋଷ୍ଠା, ବହଳଦା, କେଉଁଝର, ଜୋଡା, ସୁନ୍ଦରଗଡ଼, ଝାଡ଼ଖଣ୍ଡର ହଳଦିପୋଖରୀ, ଚକ୍ରଧରପୁର, ପଶ୍ଚିମବଙ୍ଗର ସିଲଦା, ମେଦିନୀପୁର, ପୁରୁଲିଆ ପ୍ରଭୃତି ଅଞ୍ଚଳମାନଙ୍କରେ ଟୁସୁମେଳା ଆୟୋଜିତ ହୋଇଆସୁଛି । ଟୁସୁ ସଂଗୀତ, ଟୁସୁଦେବୀଙ୍କ ମୃଣ୍ମୟ ମେଢ଼ ଓ ଚଉଡଲ ନିର୍ମାଣ ପାଇଁ ପ୍ରତିଯୋଗିତାମାନ ଆୟୋଜିତ ହୋଇଆସୁଛି ।ପ୍ରମେୟ ଧର୍ମ, ପୃଷ୍ଠା-୫, ୧୫.୧.୨୦୧୫ 

 ଆଧାର 

ଶ୍ରେଣୀ:ଓଡ଼ିଶାର ଆଦିମ ଜନଜାତି
ସିମ୍‌ଭାସ୍ଟାଟିନ୍

ସିମ୍‌ଭାସ୍ଟାଟିନ୍, ବ୍ୟବସାୟୀକ ନାମ ଜୋକୋର, ଏକ ଲିପିଡ କମ କରିବା ଔଷଧ. ଏହା ସ‌ହିତ ବ୍ୟାୟାମ, ଖାଦ୍ୟ ଓ ଓଜନ ହ୍ରାସ କରିବା ଆବଶ୍ୟକ । ଏହା ଉଚ୍ଚ ସଙ୍କଟାପନ୍ନ ହୃତ୍‌ପିଣ୍ଡ ସମସ୍ୟା କମେଇବାରେ ସାହାଯ୍ୟ କରେ । ଏହା ପାଟିରେ ଦିଆଯାଏ । 

 
ମାଂସପେଶୀ କ୍ଷୟ, ଯକୃତ ସମସ୍ୟା ଓ ବର୍ଦ୍ଧିତ ରକ୍ତ ଶର୍କରା ଇତ୍ୟାଦି ସାଂଘାତିକ ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । କୋଷ୍ଠକାଠିନ୍ୟ, ମୁଣ୍ଡବଥା ଓ ଅଇ ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟ ଦେଖାଯାଏ । ବୃକ୍‌କ ସମସ୍ୟା ଥିଲେ ଏହାର ଡୋଜ କମ କରିବାକୁ ପଡ଼େ । ଗର୍ଭାବସ୍ଥାରେ ଏହା ଦେଲେ ଶିଶୁର କ୍ଷତି ହେବା ପ୍ରମାଣ ମିଳିଛି । ସ୍ତନ୍ୟପାନ କରାଉଥିବା ମହିଳାଙ୍କୁ ଏହା ଦେବା ନିଷିଦ୍ଧ ।  ଏହା ସ୍ଟାଟିନ ଶ୍ରେଣୀର ଔଷଧ ଯାହା ଯକୃତଦ୍ୱାରା ପ୍ରସ୍ତୁତ ହେଉଥିବା କୋଲେସ୍ଟେରଲ ତିଆରି କମ କରିଦିଏ । 

   
ସିମ୍‌ଭାସ୍ଟାଟିନ୍ ଔଷଧ ମର୍କ କମ୍ପାନୀଦ୍ୱାରା ପ୍ରସ୍ତୁତ ହୋଇ ସନ ୧୯୬୨ରେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।  ସନ ୨୦୧୪ରେ ଏହାର ଦୈନିକ ହୋଲସେଲ ଖର୍ଚ୍ଚ ୦.୦୧ରୁ ୦.୧୨ ଆମେରିକୀୟ ଡଲାର ଥିଲା ।  ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଖର୍ଚ୍ଚ ୦.୫୦ରୁ ୧.୦୦ ଡଲାର । ଏହା ଏକ ପ୍ରକାର ଫିମ୍ପି ବା ଫଙ୍ଗସ୍‌ ଆସପରଜିଲସ ଟେରିଅସରୁ ପ୍ରସ୍ତୁତ ହୁଏ । 

 ଆଧାର 

ଶ୍ରେଣୀ:ଔଷଧ
ଓଡ଼ିଶା କ୍ରିକେଟ ଦଳ

right|thumb|200px| ଓଡ଼ିଶା, ଭାରତୀୟ ରେଳବାଇ ବିପକ୍ଷରେ ଖେଳୁଛି ।
ଓଡ଼ିଶା କ୍ରିକେଟ ଦଳ ଓଡ଼ିଶାର ଘରୋଇ କ୍ରିକେଟ ଦଳ ଅଟେ । ରଣଜୀ ଟ୍ରଫିର ଏହା ଏକ ପ୍ରମୁଖ ଦଳ ଅଟେ । ଏହାର ମୁଖ୍ୟ ପଡ଼ିଆ ହେଉଛି କଟକଠାରେ ଥିବା ବାରବାଟି ଷ୍ଟାଡିଅମ ।ଘରୋଇ ମ୍ୟାଚଗୁଡ଼ିକ କଟକଠାରେ ଥିବା ଡ୍ରିମ୍ସ କ୍ରିକେଟ ଷ୍ଟାଡିଅମ,ଭୁବନେଶ୍ୱରଠାରେ ଥିବା ପୂର୍ବ ତଟ ରେଳବାଇ ଷ୍ଟାଡିଅମ,ସମ୍ବଲପୁରଠାରେ ଥିବା ବୀର ସୁରେନ୍ଦ୍ର ସାଏ ଷ୍ଟାଡିଅମ,କିଟ କ୍ରିକେଟ ଷ୍ଟାଡିୟମ ଇତ୍ୟାଦିଠାରେ ଖେଳା ଯାଇ ଥାଏ ।
ଓଡ଼ିଶା କ୍ରିକେଟ ଆସୋସିଏସନ (ଓସିଏ) ଓଡ଼ିଶା କ୍ରିକେଟ ଦଳକୁ ଚୟନ କରିଥାଏ ।
 ପ୍ରସିଦ୍ଧ ଖେଳାଳି 
 ସଞ୍ଜୟ ରାଉଳ
 ରଞ୍ଜିବ ବିଶ୍ୱାଳ
 ଗୋବିନ୍ଦ ପୋଦ୍ଦାର
 ବିପ୍ଳବ ସାମନ୍ତରାୟ
 ବିଭୂଦତ୍ତ ପଣ୍ଡା
 ଅନୁରାଗ ଷଡଙ୍ଗୀ
 ଦେବାଶିଷ ମହାନ୍ତି
 ନଟରାଜ ବେହେରା
 ବସନ୍ତ ମହାନ୍ତି
 ନିରଞ୍ଜନ ବେହେରା
 ଦଳ 
 କ୍ରମିକ  ନାମ ଜନ୍ମ ତାରିଖ Notes ବ୍ୟାଟ୍ସମ୍ୟାନ୧. ଗୋବିନ୍ଦ ପୋଦ୍ଦାର    ମିଡିଲ ଅଡର ବ୍ୟାଟ୍ସମ୍ୟାନ୨. ଅନୁରାଗ ଷଡଙ୍ଗୀ    ୩. ନଟରାଜ ବେହେରା     ସର୍ବାଧିକ ରନ ୨୫୫*୪. ଅଭିଷେକ ମଲ୍ଲିକ    ଅଧିନାୟକ ୫. ଆଲୋକ ମଙ୍ଗରାଜ    ୬. ନିରଞ୍ଜନ ବେହେରା      ୭. ବିପ୍ଲବ ସାମନ୍ତରାୟ    ୮. ହଲଧର ଦାଶ    ୱିକେଟ କିପର ୯. ଶୁଭ୍ରଜିତ ସାହୁ    ୱିକେଟ କିପର ୧୦. ଟୁକୁନା ସାହୁ    ୧୧. ଦୀପକ ବେହେରା      ପେସର୧୨. ବସନ୍ତ ମହାନ୍ତି    ୧୩. ସୁର୍ଜ୍ୟକାନ୍ତ ଦାଶ     ସ୍ପିନର୧୪. ଧୀରଜ ସିଂହ    
 ଆଧାର 
Cricinfo's Complete History of the Indian Domestic Competitions
Current Ranji Trophy Squads

ଶ୍ରେଣୀ:କ୍ରିକେଟ
ସ୍ପାଇରୋନୋଲାକ୍ଟୋନ

ସ୍ପାଇରୋନୋଲାକ୍ଟୋନ, ବ୍ୟବସାୟୀକ ନାମ ଆଲ୍‌ଡାକ୍ଟୋନ, ଏକ ଔଷଧ ଯାହା ପ୍ରାଥମିକ ଭାବରେ ଶରୀରରେ ହୃଦରୋଧ, ସିରୋସିସ ବା ବୃକ୍‌କ ରୋଗରେ ଜମୁଥିବା ତରଳ ପଦାର୍ଥର ଚିକିତ୍ସା ନିମନ୍ତେ ଦିଆଯାଏ । ଉଚ୍ଚ ରକ୍ତଚାପ, ଖାଦ୍ୟ ଦେଇ ମଧ୍ୟ କମ ରକ୍ତ ପଟାସିଅମ ଥିଲେ, ମହିଳାଙ୍କର ଅତ୍ୟଧିକ ବାଳ ବୃଦ୍ଧି ଓ ଅକାଳ ଯୌନ‌କ୍ରାନ୍ତି (puberty) ଇତ୍ୟାଦି ଅବସ୍ଥାରେ ମଧ୍ୟ ବ୍ୟବ‌ହାର କରାଯାଏ ଓ ହରମୋନ ରିପ୍ଲେସମେଣ୍ଟ ଥେରାପି ଆକାରରେ ଟ୍ରାନ୍ସଓମେନଙ୍କୁ ଦିଆଯାଏ ।  ଏହା ପାଟିରେ ଦିଆଯାଏ ।

  
ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅସାଧାରଣ ବିଦ୍ୟୁତ ବିଶ୍ଳେଷ୍ୟ (electrolyte abnormalities), ବିଶେଷତଃ ଅଧିକ ରକ୍ତ ପଟାସିଅମ, ବାନ୍ତି, ମୁଣ୍ଡବଥା, ରାସ ଓ ଯୌନ ଅନିଚ୍ଛା । ଯକୃତ ଓ ବୃକ୍‌କ ରୋଗ ଥିଲେ ଅଧିକ ସତର୍କତା ଆବଶ୍ୟକ । ଗର୍ଭାବସ୍ଥାରେ ଏହି ଔଷଧର ଗୁଣର ଭଲରୂପେ ଅନୁଶୀଳନ ହୋଇନାହିଁ, ତେଣୁ ଗର୍ଭାବସ୍ଥା ଉଚ୍ଚ ରକ୍ତଚାପରେ ଏହା ଦେବା ଉଚିତ ନୁହେଁ । ଏହା ଏକ ସ୍ଟିରଏଡ ଯାହା ମିନେରାଲ କର୍ଟିକଏଡ ରିସେପ୍ଟରକୁ ଅବରୋଧ କରେ । ଏହା ଆଣ୍ଡ୍ରୋଜେନ ଓ ପ୍ରୋଜେସ୍ଟେରନ ଆଦିକୁ ମଧ୍ୟ ଅବରୋଧ କରେ । ଏହା ପଟାସିଅମ ସ୍ପେୟାରିଙ୍ଗ ଡାଇୟୁରେଟିକ ଶ୍ରଣୀର ଔଷଧ ।

   
ସନ ୧୯୫୯ରେ ସ୍ପାଇରୋନୋଲାକ୍ଟୋନ ଉପସ୍ଥାପନ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଦୈନିକ ୦.୦୨ରୁ ୦.୧୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାଇ ଦୈନିକ ମୂଲ୍ୟ ୦.୫୦ ଆମେରିକୀୟ ଡଲାର ।
 ଆଧାର 

ଶ୍ରେଣୀ:ଔଷଧ
ଛେଣ୍ଡ କଲୋନୀ

thumb|300px|right|ସନ୍ଧ୍ୟାବେଳେ ଛେଣ୍ଡ କଲୋନୀର ଦୃଶ୍ୟ
ଛେଣ୍ଡ କଲୋନୀ ପଶ୍ଚିମ ରାଉରକେଲାରେ ଅବସ୍ଥିତ ଏକ ବ୍ୟବସାୟିକ ତଥା ଆବାସିକ କ୍ଷେତ୍ର । ଏଠାରେ ପ୍ରାୟତଃ ମଧ୍ୟବିତ୍ତ ଓ ଉଚ୍ଚ ଆୟକାରୀ ବର୍ଗର ଲୋକ ବାସ କରିଥାନ୍ତି । ଛେଣ୍ଡ କଲୋନୀ, ଏସିଆ ମହାଦେଶର ସର୍ବବୃହତ କଲୋନୀ ଅଟେ । ଏହା ରାଉରକେଲାର ମୁଖ୍ୟ ସହରାଞ୍ଚଳ ବାହାରେ ଅବସ୍ଥିତ । ମୁଖ୍ୟତଃ ରାଉରକେଲା ପରିଚାଳନା ଶିକ୍ଷା ପ୍ରତିଷ୍ଠାନ ଓ  ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଏହି ଅଞ୍ଚଳ ଜଣାଶୁଣା ।

 ଅବଲୋକନ 
କଳିଙ୍ଗ ବିହାର, ଗୋପବନ୍ଧୁ ନଗର ଏବଂ ମଧୁସୂଦନ ନଗରକୁ ନେଇ ଛେଣ୍ଡ କଲୋନୀ ଗଠିତ । ଏହା ରାଉରକେଲା ଉଡ଼ାଜାହାଜ ଘାଟି ଓ ଇସ୍ପାତ କାରଖାନା ପାଖାପାଖି ରହିଛି । ଏହି ଅଞ୍ଚଳଟି ଘରୋଇ ପ୍ଳଟ, ମ୍ୟାନେଜମେଣ୍ଟ (ପରିଚାଳନା) ପ୍ରତିଷ୍ଠାନ, ଫର୍ମାସୀ କଲେଜ ଏବଂ ବିପିୟୁଟି ପାଇଁ ବେଶ ଜଣାଶୁଣା । ଛେଣ୍ଡ କଲୋନୀ, ରାଉରକେଲା ସହରର ସବୁଠାରୁ ଜନବହୁଳ ଅଞ୍ଚଳ, ଜନସଂଖ୍ୟା ପାଖାପାଖି ୩.୫ ଲକ୍ଷରୁ ଊର୍ଦ୍ଧ୍ୱ ଅଟେ ।Rourkela Tourism Guide Book

 ଆବାସିକ କଲୋନୀ 
 କଳିଙ୍ଗ ବିହାର
 ଗୋପବନ୍ଧୁ ନଗର
 ମଧୁସୂଦନ ନଗର
 ଟିସ୍କୋ କଲୋନୀ
 ସରସ୍ୱତୀ କଲୋନୀ
 କଲ୍ୟାଣୀ ନଗର
 ଫେଜ୍ - ୨
 କୋପରେଟିଭ କଲୋନୀ

 ଶିକ୍ଷାନୁଷ୍ଠାନ 
ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ
ରାଉରକେଲା ପରିଚାଳନା ଶିକ୍ଷା ପ୍ରତିଷ୍ଠାନ
କନକ ମଞ୍ଜରି ଫର୍ମାସିଟିକାଲ୍ ଶିକ୍ଷା ପ୍ରତିଷ୍ଠାନ
ଚିନ୍ମୟ ବିଦ୍ୟାଳୟ
ଉତ୍କଳମଣି ଗୋପବନ୍ଧୁ ଯାନ୍ତ୍ରିକ ପ୍ରତିଷ୍ଠାନ
Music Circle
 ସରକାରୀ ଆଇଟିଆଇ (ITI)
 ହୃଷୀକେଶ ରାୟ ମହାବିଦ୍ୟାଳୟ

 ଗମନାଗମନ 
  ମୁଖ୍ୟ ଷ୍ଟପ/ଷ୍ଟେସନ  ଦୂରତା ରାଉରକେଲା ରେଳ ଷ୍ଟେସନ  ୫ କିମି ରାଉରକେଲା ବସ-ଷ୍ଟପ 8 କିମି ପାନପୋଷ ରେଳ ଷ୍ଟେସନ -- କିମି

 ଆହୁରି ଦେଖନ୍ତୁ 
 ରାଉରକେଲା

 ଆଧାର 

ଶ୍ରେଣୀ:ରାଉରକେଲା